ddrg/super_eurlex huggingface dataset:
B4-0118, 0119 ja 0123/99

Päätöslauselma EU:n ja Yhdysvaltojen välisestä banaaniriidasta

Euroopan parlamentti, joka

- ottaa huomioon 18. marraskuuta 1998 antamansa päätöslauselman Euroopan unionin ja Yhdysvaltain välisestä «transatlanttisesta talouskumppanuudesta» ((Kyseisen istunnon pöytäkirja, osa II, kohta 15.)),

- ottaa huomioon «riitojen ratkaisusta annettuja sääntöjä ja menettelyjä koskevan sopimuksen», joka on Uruguayn kierroksen monenkeskisten kauppaneuvottelujen tulokset sisältävän päätösasiakirjan liitteenä,

A. on huolestunut siitä, että EU:n ja Yhdysvaltojen välinen banaaniriita on mahdollisesti vakava uhka monenkeskiselle avoimelle kauppajärjestelmälle ja mahdollisesti heikentää WTO:n uskottavuutta tehokkaana ja sääntöihin perustuvana järjestelmänä kauppariitojen ratkaisemisessa,

B. on huolestunut EU:n ja Yhdysvaltojen välisen «kauppasodan» mahdollisista seurauksista nykyisessä tilanteessa, jossa maailmanmarkkinat ovat taloudellisesti ja rahoituksellisesti epävakaat,

C. katsoo, että Yhdysvaltojen mahdollisesti asettamilla seuraamuksilla on jo ollut kielteinen vaikutus monella teollisuuden-, tekstiiliteollisuuden- ja maatalouden aloilla, joilla ei ole mitään tekemistä banaaniriidan kanssa, ja jos nämä seuraamukset toteutetaan, niillä on tuhoisat vaikutukset EU:n ja Yhdysvaltojen väliseen kauppaan,

D. muistuttaa, kuinka tärkeä on Euroopan unionin ja Yhdysvaltojen välinen transatlanttinen kumppanuus, joka on monenkeskisen järjestelmän merkittävin taloudellinen linkki;

1. Korostaa painokkaasti vastustavansa Yhdysvaltojen toteuttamia yksipuolisia toimia, jotka heikentävät luottamuksen rakentamista WTO-järjestelmässä; pyytää tähän liittyen Yhdysvaltojen viranomaisia pidättymään kaikista toimista ennen paneelin päätöstä EU:n uusitusta banaanintuontijärjestelystä, ja jos tämä ei toteudu, EU:n on oltava valmistautunut ryhtymään vastatoimiin;

2. Tähdentää tämän vuoksi Euroopan unionin ja Yhdysvaltojen erityisvastuuta tärkeinä kauppakumppaneina monenkeskisen järjestelmän puolustamisessa ja erityisesti niiden WTO:n sääntöjen puolustamisessa, joita toistuvat kauppariidat uhkaavat heikentää;

3. Tukee voimakkaasti komissiota ja sen banaaniriitaa Yhdysvaltojen kanssa koskevaa lähestymistapaa, joka perustuu periaatteeseen, jonka mukaan on tarkoin noudatettava sovittuja WTO:n riitojenratkaisusääntöjä ja -menettelyjä;

4. Kehottaa komissiota edelleen puolustamaan WTO:ssa EU:n oikeutta täyttää sitoumuksensa AKT-maita ja syrjäisimpiä alueitaan kohtaan;

5. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille sekä Yhdysvaltojen kongressille ja hallintoviranomaisille.
Virallinen lehti nro C 328 , 26/10/1998 s. 0191



B4-0920, 0934 ja 0939/98 Päätöslauselma Taslima Nasreenista Euroopan parlamentti, joka - ottaa huomioon aikaisemmat päätöslauselmansa Bangladeshin ihmisoikeustilanteesta, - ottaa huomioon Saharov-palkinnon jakamisen kymmenvuotisjuhlan, A. ottaa huomioon, että Taslima Nasreenin, joka on yksi Euroopan parlamentin myöntämän Saharov- palkinnon saajista, oli lähdettävä Bangladeshista vuonna 1994, ja hän haki turvapaikkaa Euroopan unionista välttääkseen pidätyksen Bangladeshissa jumalanpilkkaa koskevien syytösten vuoksi, B. ottaa huomioon, että Taslima Nasreen palasi Bangladeshiin 14. syyskuuta 1998 tavatakseen parantumattomasti sairaan äitinsä, C. katsoo, että fundamentalistit Bangladeshissa uhkailevat Taslima Nasreenia edelleen pääasiassa sen vuoksi, että hän puolustaa naisten oikeuksia tietyssä islamilaisessa tapaympäristössä; 1. Ilmaisee tukensa Taslima Nasreenille ja tuo jälleen julki vakuuttuneisuutensa siitä, että sananvapaus kuuluu perustaviin ihmisoikeuksiin; 2. Kehottaa viranomaisia tekemään kaikkensa taatakseen Taslima Nasreenin hengen ja turvallisuuden sekä keskeyttämään kaikki oikeustoimet häntä vastaan ja sallimaan hänen matkustaa vapaasti; 3. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden ja Bangladeshin hallituksille.
Virallinen lehti nro C 210 , 06/07/1998 s. 0208



B4-0600, 0618, 0622, 0632, 0655 ja 0667/98 Päätöslauselma Päiväntasaajan Guineassa annetuista kuolemantuomioista Euroopan parlamentti, joka - ottaa huomioon aiemmat ihmisoikeuksista Päiväntasaajan Guineassa antamansa päätöslauselmat, - ottaa huomioon aiemmat kuolemantuomion poistamista puoltavat päätöslauselmansa, ja muistuttaa toistuvasti tuominneensa sen mahdollisuuden, että ihmishenki voidaan lopettaa oikeuden päätöksellä, A. tyrmistyneenä Päiväntasaajan Guineassa järjestetyn pikaoikeudenkäynnin tuomioista, joissa 15 henkilöä tuomittiin kuolemaan ja tarkemmin määrittelemätön määrä henkilöitä 6 - 26 vuoden pituiseen vankeusrangaistukseen, B. toteaa, että puolustusasianajajien ilmoitusten ja vapaissa tiedotusvälineissä julkaistujen tietojen perusteella oikeudenkäynti, jossa käsiteltiin 117 bubivähemmistöön kuuluneen, terrorismista, sisällissodasta ja maanpetturuudesta syytetyn henkilön tapausta, ei toteutunut oikeusvaltion vähimmäisvaatimusten mukaisesti, C. tuomitsee Päiväntasaajan Guinean viranomaisten hyökkäyksen länsimaiden lehdistöä kohtaan ja siitä seuranneet toimittajien karkotukset, D. pahoittelee, että Päiväntasaajan Guinea ei ole toteuttanut minkäänlaisia demokraattisia edistysaskeleita huolimatta kansainvälisistä sopimuksistaan ja erityisesti sopimuksistaan Euroopan unionin kanssa, E. muistuttaa, että demokratian ja oikeusvaltion vahvistaminen, kuten myös ihmisoikeuksien ja perusvapauksien kunnioittaminen, ovat Euroopan unionin ulkoista toimintaa ohjaavia perusperiaatteita; 1. Ei hyväksy 15 syytetylle langetettua kuolemantuomiota ja vaatii maan viranomaisia muuntamaan välittömästi tuomioistuimen antamat kuolemantuomiot vankeustuomioiksi ja tarkistamaan koko 117 bubiaktivistin oikeudenkäyntiä tasavertaiselta pohjalta ja kansainvälisten tarkkailijoiden läsnäollessa; 2. Vaatii Päiväntasaajan Guinean hallitusta ryhtymään välittömästi oikeusvaltion, demokraattisten vapauksien ja ihmisoikeuksien ja vähemmistöjen oikeuksien kunnioittamisen kannalta välttämättömiin toimiin; 3. Pyytää komissiota harkitsemaan uudestaan yhteistyösuhteitaan Päiväntasaajan Guinean kanssa, koska maan viranomaiset eivät osoita vakuuttavalla tavalla tahtoaan edistää demokratiaa maassa; 4. Pyytää komissiota ja neuvostoa soveltamaan kaikissa Euroopan unionin ja Päiväntasaajan Guinean välisissä suhteissa demokraattista ehdollisuuslauseketta, humanitaarista apua lukuun ottamatta; 5. Pyytää Päiväntasaajan Guinean hallitusta lopettamaan kidutuksen käytön ja ratifioimaan mahdollisimman nopeasti YK:n kidutuksen vastaisen yleissopimuksen; 6. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille ja Päiväntasaajan Guinean hallitukselle.
Virallinen lehti nro C 138 , 04/05/1998 s. 0217



B4-0424, 0426, 0427, 0428 ja 0429/98 Päätöslauselma verovapaan myynnin lakkauttamisesta Euroopan parlamentti, joka - ottaa huomioon vuonna 1991 tehdyn neuvoston päätöksen verovapaan myynnin lakkauttamisesta Euroopan unionissa tehtävillä matkoilla 1. heinäkuuta 1999 alkaen; 1. Toteaa, että a) on julkaistu useita tutkimuksia verovapaan myynnin lopettamisen sosiaalisista ja taloudellisista vaikutuksista, mutta että näiden tutkimusten toteuttajat eivät valitettavasti koskaan ole olleet riippumattomia arvioijia, b) katsoo, että lakkauttamisesta työpaikoille, alueille ja kuljetusaloille aiheutuvat seuraukset huolestuttavat ja pelottavat erityisesti syrjäisillä alueilla sekä lauttaliikenteestä ja alueellisista lentokentistä vastaavia, c) arvonlisäveroa koskevan Euroopan parlamentissa 20. marraskuuta 1990 käydyn täysistuntokeskustelun yhteydessä komission puolesta puhunut Scrivener ilmoitti komission sitoutuvan laatimaan tutkimuksen, joka koskisi verovapaan myynnin lakkauttamista yhteisössä, d) ottaa huomioon, että 17. maaliskuuta 1998 liikenneministereiden neuvosto pyysi komissiota toteuttamaan tällaisen tutkimuksen, 2. Kehottaa komissiota a) toteuttamaan ja julkistamaan tämän riippumattoman tutkimuksen EU:n sisäisen verovapaan myynnin lopettamisen sosiaalisista, taloudellisista ja alueellisista ja valtion tuloihin vaikuttavista seurauksista ehdottoman kiireellisesti ja viimeistään 30. syyskuuta 1998, jotta varmistetaan, että tilanteesta saadaan selkeämpi kuva, b) sisällyttämään tähän tutkimukseen työllisyysnäkökohdat; 3. Katsoo, että on kiinnitettävä erityistä huomiota taloudellisiin ongelmiin, joita tietyille meriyhteyksille aiheutuisi aluksilla tapahtuvan verovapaan myynnin lopettamisesta, ja että on toteutettava aiheellisia toimenpiteitä näiden yhteyksien hyödyntämisen tasapainon takaamiseksi; 4. Kehottaa puhemiestään välittämään tämän päätöslauselman neuvostolle, komissiolle ja jäsenvaltioiden hallituksille.
B4-0059, 0077 ja 0100/98

Päätöslauselma Ingusetian tasavallan tilanteesta

Euroopan parlamentti, joka

- ottaa huomioon Pohjois-Kaukasusta ja erityisesti Tsetseniaa ja sen naapuria Ingusetiaa koskeneet päätöslauselmansa ja keskustelunsa,

A. ottaa huomioon jatkuvat jännitteet, joita taistelu Pohjois-Ossetian Prigorodnyjn alueella loi marraskuussa 1992, jolloin tuhannet inguusit pakenivat Ingusetiaan,

B. on huolissaan selonteoista, jotka kertovat inguusien vakavasta tilanteesta Pohjois- Ossetian Prigorodnyjn alueella, mutta ottaa huomioon kolmen osapuolen sopimuksen (Ingusetia, Pohjois-Ossetia ja Venäjän federaatio), jonka ansiosta pakolaiset voivat palata Prigorodnyjn ja Vladikavkazin alueelle,

C. katsoo, että on tarpeen estää vaikeasta taloudellisesta tilanteesta ja talvesta johtuvasta tavaroiden ja ruoan riittämättömästä saannista johtuva etenkin naisten ja lasten vakava kärsimys,

D. panee merkille, että Ingusian sisäisillä hätäsiirtolaisilla ei ole vielä todellista mahdollisuutta palata entisille asuinseuduilleen Pohjois-Ossetian Prigorodnyjn alueelle, koska Pohjois-Ossetian-Alanian tasavallan ja Ingusetian tasavallan 4. syyskuuta 1997 tekemää sopimusta ja 15. lokakuuta 1997 sopimaa ohjelmaa Ossetian ja Ingusian välisestä selkkauksesta ei vielä sovelleta;

1. Kehottaa Venäjän duumaa ryhtymään asianmukaisiin toimiin Prigorodnyjn alueen avustamisen mahdollistamiseksi, jotta siviiliväestöön kuuluvat inguusit voivat palata normaaliin elämäänsä rauhassa ja turvallisesti ja jotta he voisivat osallistua taloudelliseen toimintaan;

2. Kehottaa kaikkia asianomaisia viranomaisia kunnioittamaan ja soveltamaan sopimuksia, jotka koskevat inguusipakolaisten paluuta Prigorodnyjn alueelle;

3. Vetoaa YK:hon, ETYJ:iin ja muihin kansainvälisiin organisaatioihin, jotta ne käyttäisivät viipymättä kaiken vaikutusvaltansa ja kaikki keinonsa Pohjois-Kaukasuksen normalisointiprosessin edistämiseksi;

4. Kehottaa neuvostoa ja komissiota harkitsemaan humanitaaristen toimien rahoittamista Euroopan yhteisön humanitaarisen avun toimiston kautta niin, että kansainväliset järjestöt voisivat toteuttaa paluualueita koskevia toimia Prigorodnyjn ja Vladikavkazin alueilla;

5. Kehottaa puhemiestään välittämään tämän päätöslauselman komissiolle, neuvostolle, Venäjän duumalle, Venäjän federaation presidentille, Ingusetian ja Pohjois-Ossetian hallituksille, YK:n pääsihteerille sekä ETYJ:n pääsihteerille.
Virallinen lehti nro C 304 , 06/10/1997 s. 0144



B4-0785/97 Päätöslauselma Etiopian ihmisoikeustilanteesta Euroopan parlamentti, joka - ottaa huomioon 18. heinäkuuta 1996 antamansa päätöslauselman ihmisoikeuksista Etiopiassa ((EYVL C 261, 9.9.1996, s. 166)), A. ottaa huomioon, että ihmisoikeuksien kunnioittaminen, demokraattiset periaatteet ja oikeusvaltio ovat tarkistetun Lomé IV -sopimuksen olennaisia osia ja että ihmisoikeuksien kunnioittaminen sisältyy myös Etiopian perustuslakiin, B. ottaa huomioon Etiopian jatkuvan demokraattisen ja institutionaalisen kehityksen, C. on huolestunut kansalaisyhteiskunnan järjestöihin kohdistuvista sortotoimista, jotka ovat äskettäin ajaneet maanpakoon useita henkilöitä, joista voidaan mainita Kefale Mamo ja Mulugeta Lule (Etiopian riippumattoman lehtimiesjärjestön entinen puheenjohtaja ja varapuheenjohtaja), Gemorav Kassa (Etiopian opettajien järjestön pääsihteeri) ja Dawi Ibrahim (Etiopian ammattiyhdistysten keskusliiton puheenjohtaja), D. pitää järkyttävänä Etiopian opettajien järjestön (ETA) ja Etiopian ihmisoikeusneuvoston (EHRCO) johtokunnan jäsenen Assefa Marun surmaamista 11. kesäkuuta 1997; 1. Tuomitsee Assefa Marun surmaamisen; 2. Tuomitsee kaikki hallituksen ja sotilasjoukkojen tekemät ihmisoikeuksien loukkaukset; 3. Kehottaa Etiopian viranomaisia maan perustuslain mukaisesti takaamaan kaikkien Etiopian kansalaisten perusoikeudet ja lopettamaan ihmisten vainoamisen poliittisin perustein ja sellaiset vallan väärinkäytön muodot kuin selittämättömät katoamiset, kidutukset, vangitsemiset, raiskaukset ja pidätykset; 4. Kehottaa Etiopian viranomaisia täysin kunnioittamaan lehdistönvapautta, ammattiyhdistysten riippumattomuutta ja kansalaisten yhdistymisvapautta; 5. Kehottaa Etiopian hallitusta vapauttamaan kaikki mielipidevangit ja luomaan rikosoikeudellisia menettelyjä, jotta ihmiset voitaisiin haastaa oikeuteen ja heidän asiansa voitaisiin tutkia oikeudessa oikeudenmukaisella tavalla; 6. Kehottaa neuvostoa, komissiota ja jäsenvaltioita seuraamaan tarkasti Etiopian ihmisoikeustilannetta ja käyttämään kaikkia keinoja tilanteen parantamiseksi; 7. Kehottaa puhemiestään välittämään tämän päätöslauselman neuvostolle, komissiolle, Etiopian hallitukselle, Yhdistyneiden kansakuntien pääsihteerille ja YK:n ihmisoikeusasiain päävaltuutetulle.
Virallinen lehti nro C 167 , 02/06/1997 s. 0148



B4-0377, 0378, 0380, 0383, 0390, 0392 ja 0400/97 Päätöslauselma WTO:n banaanialaa käsittelevästä paneelista Euroopan parlamentti, joka - ottaa huomioon GATT-sopimuksen ja 14. joulukuuta 1994 antamansa puoltavan lausunnon WTO:n puitteissa käytettäville riitojen sovittelumenettelyille ((EYVL C 18, 23.1.1995, s. 61.)), - ottaa huomioon aikaisemmissa tapauksissa onnistuneen riitojen sovittelun, 1. On huolissaan perinteisten banaaninviejämaiden pienten tuottajien sekä EU:n alueella toimivien banaanintuottajien ongelmallisesta tilanteesta; 2. Pitää WTO:n paneelin antamaa lausuntoa mahdottomana hyväksyä, ja kehottaa näin ollen painokkaasti komissiota käymään läpi koko valitusmenettelyn niistä kohdista, jotka eivät kuulu selkeiden GATT-sääntöjen piiriin; 3. On erittäin huolissaan vaikutuksesta, jota tällä lausunnolla on jo ollut yhteisön banaanintuottajien sekä AKT-maissa toimivien perinteisten banaaninviejien keskuudessa; 4. Kehottaa painokkaasti komissiota esittämään tulevia banaanimarkkinoita varten selkeän strategian, joka antaa EU:lle mahdollisuuden täyttää velvoitteensa AKT-kumppaneitaan ja EU:n tuottajia kohtaan; 5. Ilmaisee tukensa yhteisön banaanialan järjestelyn säilyttämiselle ja parantamiselle, jotta AKT-maiden tuottajien sekä yhteisön tuottajien etuja voidaan suojella Lomén yleissopimuksessa tehtyjen sitoumusten mukaisesti; 6. Painottaa kuitenkin, että järjestelmän tulevaisuudesta huolissaan olevien on alettava laatia ehdotuksia vaihtoehtoiseksi järjestelmäksi, joka täyttää kestävän banaanintuotannon tavoitteet pientuottajien ja työntekijöiden edustajajärjestön mukaisesti, joita järjestelmä suoraan koskee; 7. Kehottaa puhemiestään välittämään tämän päätöslauselman neuvostolle, komissiolle sekä AKT-maiden ja EU:n jäsenvaltioiden hallituksille.
Virallinen lehti nro C 200 , 30/06/1997 s. 0170



B4-0470, 0508, 0529, 0534, 0546, 0554 ja 0561/97 Päätöslauselma Sierra Leonen tilanteesta Euroopan parlamentti, joka - ottaa huomioon Euroopan unionin neuvoston puheenjohtajavaltion 28. toukokuuta 1997 antaman julkilausuman, A. ottaa huomioon, että Sierra Leonessa on raivonnut sisällissota vuodesta 1991 lähtien ja että vuoden 1992 jälkeen maassa on tehty kolme vallankaappausta, B. ottaa huomioon, että sisällissota on synnyttänyt tuhansia uhreja ja lähes puolet maan väestöstä on joutunut lähtemään maanpakoon, C. ottaa huomioon Abidjanissa marraskuussa 1996 allekirjoitetun rauhansopimuksen, jolla pyrittiin sisällisodan lopettamiseen, D. ottaa huomioon demokratisoimiskehityksen, joka alkoi maaliskuussa 1996 järjestetyillä monipuoluevaaleilla, E. on erityisen huolestunut viimeisimmän, 25. toukokuuta 1997 tehdyn vallankaappauksen seurauksista Sierra Leonen armeijaan kuuluvien joukkojen syrjäytettyä presidentti Kabbahin ja pakotettua hänet maanpakoon Guineaan katkaisten näin demokratisoimiskehityksen ja toivon sisällissodan loppumisesta, F. on erittäin huolestunut nigerialaisten joukkojen, jotka väittävät toimivansa Länsi-Afrikan interventiojoukkojen alaisena, sotilaallisesta väliintulosta Sierra Leonessa, mikä vain pahentaa tilannetta, G. toteaa, että unionin toiminta on tähän asti rajoittunut edellä mainittuun Euroopan unionin neuvoston puheenjohtajavaltion 28. toukokuuta 1997 antamaan julkilausumaan; 1. Tuomitsee 25. toukokuuta 1997 tehdyn vallankaappauksen ja vaatii perustuslaillisuuden välitöntä palauttamista; 2. Tukee Afrikan yhtenäisyysjärjestön OAU:n ja Länsi-Afrikan valtioiden talousyhteisön CEDEAO:n diplomaattista aloitetta, jolla pyritään perustuslaillisuuden rauhanomaiseen palauttamiseen Sierra Leonessa, ja vaatii kansainvälisten diplomaattisten ponnistusten tehostamista; 3. Tuomitsee ECOMOGin tunnusta väärinkäyttävän Nigerian sotilaallisen väliintulon ja sen, että maa käyttää tilannetta hyväkseen kansainvälisen uskottavuutensa palauttamiseksi; 4. Tuomitsee Sierra Leonen väestöön ja maassa oleskeleviin pakolaisiin kohdistuneet väkivaltaiset teot; 5. Vaatii unionia toimimaan päättäväisesti ja käyttämään Lomén yleissopimuksessa sille annettuja välineitä; 6. Ilmaisee toiveensa siitä, että Euroopan unionin tämän selkkauksen yhteydessä jälleen kerran osoittama passiivisuus johtaisi siihen, että parhaillaan tarkistettavina oleviin perustamissopimuksiin sisällytetään tehokas yhteinen ulko- ja turvallisuuspolitiikka; 7. Kehottaa puhemiestään välittämään tämän päätöslauselman neuvostolle, komissiolle, Sierra Leonen ja Nigerian hallituksille, Länsi-Afrikan valtioiden talousyhteisölle, OAU:n ja Yhdistyneiden kansakuntien pääsihteereille ja AKT:n ja EU:n yhteiskokouksen puheenjohtajille.
Virallinen lehti nro C 115 , 14/04/1997 s. 0173



B4-0252/97 Päätöslauselma Leyla Zanan vapauttamisesta Euroopan parlamentti, joka - ottaa huomioon aiemmat päätöslauselmansa Turkin ihmisoikeusloukkauksista, A. pahoittelee sitä, että Euroopan parlamentin Saharov-palkinnon vuonna 1995 saanutta Leyla Zanaa pidetään edelleen vankilassa, koska hän oli puhunut demokratian puolesta ja kannattanut kurdikansan oikeuksien tunnustamista rauhanomaisin keinoin; 1. Vaatii Euroopan parlamentin Saharov-palkinnon vuonna 1995 saaneen Leyla Zanan välitöntä vapauttamista; 2. Vaatii Turkkia vapauttamaan kaikki muut poliittiset vangit ja mielipidevangit; 3. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden sekä Turkin hallituksille.
Virallinen lehti nro C 320 , 28/10/1996 s. 0267



B4-1008/96 Päätöslauselma merimiesten työaikaa koskevasta ILO:n yleissopimuksen 109 tarkistuksesta Euroopan parlamentti, joka - ottaa huomioon ILO:n yleissopimuksen nro 109, - ottaa huomioon tiettyjä työajan järjestämisen näkökohtia koskevan neuvoston direktiivin 93/104/ETY ((EYVL L 307, 13.12.1993, s. 18)), - ottaa huomioon komission keskipitkän aikavälin sosiaalisen toimintaohjelman 1995 - 1997 ((Sosiaalinen Eurooppa 1/95)), - ottaa huomioon neuvoston direktiivin 95/21/EY alusturvallisuutta, saastumisen ehkäisemistä ja alusten asumis- ja työskentelyolosuhteita koskevien kansainvälisten standardien soveltamisesta yhteisön satamia käyttäviin ja jäsenvaltioiden lainkäyttövaltaan kuuluvilla vesillä purjehtiviin aluksiin (satamavaltioiden suorittama valvonta) ((EYVL L 157, 7.7.1995, s. 1)), A. katsoo, että komission mukaan 80 % kaikista merellä tapahtuvista onnettomuuksista aiheutuu inhimillisestä virheestä; katsoo, että väsymys ja liika työ ovat inhimillisiin virheisiin vaikuttavia perustekijöitä, B. katsoo, että liikennettä käsittelevät sekakomiteat ovat ilma-, vesi- ja raideliikenteen osalta päättäneet sisällyttää paikallaan pysyvän henkilöstön direktiivin 93/104/EY soveltamisalaan, C. katsoo, että tarkistetun ILO:n yleissopimuksen nro 109 hyväksyminen ja ratifiointi olisi ensimmäinen askel kohti direktiivin 93/104/EY laajentamista merenkulun alalle; katsoo, että joulukuussa 1994 hallitukset, työnantajat ja ammattiyhdistykset tekivät esisopimuksen yleissopimuksen nro 109 tarkistamisesta, D. katsoo, että merenkulun turvallisuuden ja merimiesten asumis- ja työskentelyolosuhteiden vuoksi on olennaisen tärkeää, että kaikki alukset rekisteröintimaasta ja miehistön kansallisuudesta riippumatta kuuluvat saman tiukan työaikaa koskevan lainsäädännön piiriin; 1. Kehottaa jäsenvaltioita hyväksymään ja ratifioimaan tarkistetun ILO:n yleissopimuksen nro 109; 2. Kehottaa komissiota ja jäsenvaltioita varmistamaan tarkistetun yleissopimuksen nro 109 täytäntöönpanon satamavaltioiden suorittamalla valvonnalla; 3. Katsoo, että tarkistetun ILO:n yleissopimuksen nro 109 täytäntöönpano on ensimmäinen askel kohti sitä, että varmistetaan merenkulun alan kuuluminen direktiivin 93/104/EY soveltamisalaan; 4. Katsoo, että toisaalta työskentelyolojen laadun ja ammattikoulutuksen ja toisaalta merenkulun turvallisuuden ja ympäristön suojelun välillä on tärkeä yhteys; 5. Kehottaa komissiota esittämään kiireellisiä toimenpiteitä, joilla lopetetaan eurooppalaisen laivaston «ulosliputus», joka on ilmiö, jolla on merkittävä vaikutus työllisyyteen, työskentelyolosuhteisiin, merenkulun turvallisuuteen ja ympäristön suojeluun; 6. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.
B4-0711/96

Päätöslauselma Marokon ihmisoikeustilanteesta

Euroopan parlamentti, joka

- ottaa huomioon aikaisemmat päätöslauselmansa Marokossa tapahtuneista ihmisoikeusrikkomuksista ja kadonneista henkilöistä sekä päätöslauselmansa Länsi-Saharan konfliktista,

A. ottaa huomioon, että Marokko on ratifioinut kansainväliset yleissopimukset ihmisoikeuksien puolesta ja kidutusta vastaan,

B. ottaa huomioon Yhdistyneiden kansakuntien turvallisuusneuvoston päätöksen vähentää henkilöstöään ja joukkojaan Länsi-Saharassa ja tämän päätöksen mahdolliset seuraukset,

C. katsoo, että tämänhetkisessä tilanteessa kansanäänestyksen valmisteluprosessin pysäyttäminen vaarantaa rauhansuunnitelman,

D. toivoo, että Euroopan unioni ja Marokko onnistuvat syventämään suhteitaan Välimeren yhteisiin uhkiin vastaamisen edellyttämän poliittisen vuoropuhelun vakiinnuttamiseksi, ja tukee tässä yhteydessä Euro-Välimeri-sopimuksiin kirjattuja uuden Välimeren-politiikan yleisiä päämääriä,

1. Ilmaisee huolensa Marokon ihmisoikeustilanteesta;

2. Kehottaa Euroopan unionia, sen jäsenvaltioita ja Marokkoa tukemaan varauksetta laajoja ja jatkuvia neuvotteluja ihmisoikeuksien ja vapauksien kunnioittamisen edistämiseksi ja kehottaa Marokon hallitusta ja Polisario- rintamaa tekemään kaikkensa, jotta Länsi-Saharan konfliktissa yritettäisiin päästä ratkaisuun mahdollisimman nopeasti ottaen Yhdistyneiden kansakuntien päätöslauselmat täysin huomioon,

3. Ottaa huomioon Yhdistyneiden kansakuntien turvallisuusneuvoston toiveen, jonka mukaan Marokon viranomaisten ja Polisario-rintaman olisi syvennettävä suoraa vuoropuheluaan poistaakseen esteet Länsi-Saharan itsemääräämisoikeutta koskevan kansanäänestyksen valmisteluprosessilta;

4. Kehottaa komissiota jatkuvasti tarkkailemaan ihmisoikeuksien kunnioittamista ja demokraattista kehitystä Marokossa ja pyytää, että komissio antaisi Euroopan parlamentille käsiteltäväksi vähintään kerran vuodessa ihmisoikeustilannetta ja Euro-Välimeri-sopimuksen sovellusta koskevan kertomuksen,

5. Kehottaa puhemiestään välittämään tämän päätöslauselman neuvostolle, komissiolle ja Marokon hallitukselle.